
Quamdiu  norraalis  structurae  cutis  cognitio  manca  erat, 
ingens  phaenomenorum,  qiiae  non  raro  ejusdem  exanthe- 
matis  priniordia,  decursus  et  exitus  observantibus  offe- 
runt,  varietas  diversissiniis  divisionibus  atque  denomina- 
tionibus,  quales  vix  alia  scientiae  medicae  pars  unquam 
exhibuit,  ausam  praebuerunt.  Miilti  eo  enitebantur,  ut 
formas  plane  aequales  vocibus  quam  maxime  absurdis 
designarent.  Qiii  attentionem  praecipue  formae  externae, 
qua  indutae  cutis  affectiones  apparere  solent,  impendebant, 
facile  criteria  invenerunt,  quibus  singula  genera  atque  spe- 
cies  possint  discerni,  imo  pauci,  majore  studio  ad  hanc 
materiem  incumbentes,  reperiri  videntur,  qui  systema  pro- 
prium  haud  condiderint.  Alii  idem  ita  assequi  studue- 
runt,  ut  in  dividendis  cutis  affectionibus  causas  efficientes 
pro  summo  haberent  principio  eoque  modo  aream  am- 
plissimam  sibi  pararent.  Quot  causae  insontes  prolatae 
sunt,  quibus  novum  systema  fulciretur!  Quot  enim  affe- 
runtur  causae,  quae  cum  cutis  affectione  ne  minimum 
quidem  commercium  alunt!  Sunt  adeo,  qui  scribant, 
animi  pathemata  herpetem  evocare  posse.  Ubi  vero  nulia 
causa  fingi  poterat,  perfrigerium  culpari  solebat.  Fuerunt 

etiam,  qui  aciito  aut  chronico  decursui  divisionem  super- 
struerent  talique  agendi  ratione  innumeris  erroribus  ansam 
praeberent.  Reminiscamur  quaeso,  permulta  exantliemata 
ohronica  communi  „herpetis"  nomine  esse  designata.  De- 
nique  locus,  ubi  existunt  illae  affectiones,  haud  mediocres 
partes  egit;  imo  nonnulli  eo  usque  processerunt,  ut,  divi- 
sionem  simpliciorem  reddituri,  diversissima  exantliemata, 
eundem  locum  tenentia,  eodem  nomine  notarent,  e.  gr. 
capitis  exanthematibus,  sive  favus,  sive  eczema,  sive  se- 
boroea  essent,  commune  „Tineae"  nomen  irrogarent, 
porro  varia  crurum  exantliemata  „Elephantiasin "  et  si 
manum  adgrederentur,  „Scabiem"  appellarent.  Proinde 
structurae  cutis  cognitione  novis  disquisitionibus  aniplifi- 
cata,  et  divisionem  ex  toto  mutari,  et  denominationes  sim- 
pliciores  reddi  necesse  fuif.  Divideudi  et  denominandi 
ratio,  eo  usque  adhibita,  plane  deserebatur,  qiio  facto, 
explorato  cutis  organo  aegrotante  et  mutatione  patholo- 
gica  ibi  exorta,  multo  laetiores  obtinebantur  fructus,  qui 
praecipue  disquisitionibus  anatomico-pathologicis  debentur, 
sine  his  enim  morborum  cutaneorum  notitia,  quae  nobis 
contigit,  multo  minorem  teneret  gradum.  Etiamsi  manca 
nonnulla  apparent,  tamen  summa  cum  probabilitate  spe- 
rare  licet,  fore  ut  haec  etiam  suppleantur,  dummodo  ad 
praestantissimos  recentioris  aevi  viros  respiciamus,  qui 
singularem  huic  pathologiae  parti  attentionem  impendunt. 
Prae  omnibus  Germani  nonliulli  nominandi  sunt,  quibus 
fructus  illos  debemus.  Diagnosis  certa  formaeque  verae 
cognitio  haud  minus  eo  impetrabatur,  quod  necessitas, 

aegrotantes  explorafloni  subaoittendos  oranibus  vestibus 
nudandi,  ne  effigies  solitaria  in  singulari  cutis  loco  obser- 
vata  ad  perversani  opinionein  seducat  medicum,  agnosce- 
batur.  Quantae  dignitatis  hoc  sit,  ex  eo  jain  elucet,  quod 
tali  modo  error,  qui  diu  sustentatus  et  in  scriptis  recen- 
tioribus  vel  adliuc  obvius,  vel  addito  signo?  relegatus 
est,  omnino  profligatus  tandemque  medicis  persuasum  est, 
scabiem  in  pene  etiam  oriri  posse.  Qui  error,  ad  cutis 
afl"ectioDem  quotidie  fere  obviam  spectans,  negligenti  tan- 
tum  vel  ineptae  explorationi  originem  debere  potuit. 
Magnus  exemplorum  numerus  non  solum  mihi  persuasit, 
scabiem  quoque  penem  adgredi,  sed  haud  raro  etiam.  ef- 
fecit,  ut  scabies  tantum  hoc  loco  obvia  diagnosin  con- 
stitui  pateretur,  quoniam  homines  explorandi  omnes  ca- 
naliculos  scabiosos  in  extreniitatibus  et  reliquo  corpore 
variis  remediis  sedulo  destruxerant,  penem  autem  non 
tetigerant,  qui  pulcherrimos  canales  nodosque  scabiosos 
exhibuit.  Fructus  anatomia  pathologica  et  accuratiore 
exploratione  impetratos,  nec  non  raodum,  quo  denomina- 
tionum  major  simplicitas  obtineatur,  hisce  in  pagellis  ex- 
ponere  conabor. 

De  primaria  psoriasis  efflorescentia  controversiae  pa- 
rum  frugiferae  agitatae  sunt,  aliis  scilicet  nodulum,  aliis 
vesiculam,  aliis  denique  squamulam  defendentibus.  Pso- 
riasis  incipientis  rationem  describentes,  primum  ejus  indi- 
cium  cerni  videbimus  in  cutis  eminentia  acuminata,  alba, 

acus  capitnli  magnitudinem  aeqnante,  in  parvo  squarau- 
Jarura  colliciilo,  qui  conglomerata  epiHermide  constat  et 
scabendo  ablatus  rubram  superficiem  ejusdem  amplitudinis 
manifestat,  aut  loco  ejus  nodulura  oculis  offert,  qui  tamen 
raro  animadvertitur.  Nonnunquam,  squaraula  ablata,  sn- 
perficies  riibra  aut  nodiilus  apparens  sanguinem  edit. 
Causa,  quod  locus  affectus  leviter  vellicatus  bumescit  aut 
sanguinem  reddit  et  ne  fortiore  quidem  pressione  adhi- 
bita  plane  decoloratur,  sed  seroper  exsudatum  subfuscum 
ostendit,  in  eo  est,  quod  degeneratio  praecipue  superius 
corii  stratum,  ex  quo  recens  semper  epidermis  nasci  di- 
citur,  occupat.  Haec  phaenoraena  primordialia  eo  cerlius 
de  ineunte  psoriasi  concludi  jubent,  si  in  facie  artuum 
extensoria,  vel  apud  squalidum  hominetn  conspiciuutur. 
Nunquara  unus  squamularum  colliciilus  evolvitur,  semper 
plures  dispersi  longeque  inter  se  distantes,  simul  emer- 
gunt.  Hic  oriendi  modus  conforraando  noraini  „Psoriasis 
punctata"  ansara  praebuit.  Quodsi  squamulae  increscunt, 
si  guttae  amplitudinem  assequuntur  et  cementi  guttis  si- 
miles  evadunt,  alio  nomine  eadem  affectio  notari,  nirairum 
„Psoriasis  guttata"  appellari  consueverat,  quae  cognomina 
omni  dignitate  destituuntur.  Punctula  paulatim  majorem 
impetrant  superficiem,  minime  vero  attolluntur  et  dum 
peripherica  araplificatio  procedit,  inter  priraas  efflorescen- 
tias  novae  eminentiae  parvae,  albae  emergunt,  quae  pa 
riter  ac  priores  araplificationem  periphericara  experiuntur. 
Tunc  efflorescentiae  duplicis  araplificationis  animadvertun- 
tur;  majores  et  n^inores.   Accedunt  novae  efflorescentiae. 

quae  eodem  modo  evolvuntur  et  ciim  secundis  eandem 
rationem  alunt,  quara  hae  cum  primis.  Tali  modo  altera 
efflorescentiarum  geueratio  alteram  excipit.  Nihilosecius 
autem  fere  nunquam  accidit,  «t  corporis  pars  morbo  ten- 
tata  efflorescentiis  continuo  obtegatur.  Causa  in  eo  est, 
quod,  dum  novae  efflorescentiae  peripheriam  versus  ex- 
panduntur,  priores  paulatim  in  centro  suo  squamulis  pri- 
vantur.  In  loco  squamulis  nudato  macula  rubra  tura 
exoritur,  sensim  pallescens  et  normalem  cutis  colorem 
recipiens.  Hac  ratione  orbis  existit  squamis  obtectus, 
cujus  centrum  cuti  ad  normalem  indolem  reversa  forma- 
tur.  Dum  processus  morbosus  circa  peripheriam  longins 
progreditur,  itaque  orbis  amplificatur,  sanatio  inde  a  cen- 
tro  ordiens  incrementa  capit.  Efflorescentiis  latius  dima- 
nantibns,  orbes  tandem  sese  contingunt,  quo  fit,  ut  sinua- 
tio  exoriatur.  Harum  sinuationum  typus  certus  ubique 
demonstrari  potest.  Psoriasis  evolutio,  quam  modo  de- 
scripsi,  nonnullos,  ut  varias  distinguerent  species,  impulit. 
Willan  e.  gr.  figura  circulari  seductus  pro  nomine  „pso- 
riasis  orbicularis"  vocem  „lepra"  substituit,  cnjus  tres 
species  varias  insuper  distinxit:  psoriasin  e.  gr.  forma 
sinuata  indutam  ,,psoriasin  gyratam"  appellavit  etc.  At 
una  tantum  exstat  psoriasis  et  quum  processus  semper 
idem  sit,  omnia  cognomina  sunt  supervacua.  Satis  est, 
si  morbi  nomen  constituimus  psoriasin,  epithetis  non  opus 
est.  Si  ad  formam  accuratius  designandam  cognomine  uti 
elis,  voces  „punctata",  „  orbicularis ",  gyrata"  plane 
sufficiunt,  eoque  magis  praeferendae  sunt  aliis,  quod  hoc 

utilitatis  simiil  afferunt,  ut  ex  iis  intelligas,  quodnam  sta- 
dium  efflorescentia  intraverit  ct  qiiamdiu  circiter  persti- 
terit.  Proinde  nomina  psoriasis  „numularis",  „scutellata", 
„diffusa",  „lepra  Willani"  etc.  omnino  abroganda  sunt. 
Plus  perversi  ejus  denominatio  secundum  partes  affectas 
habet:  psoriasis  labialis,  ophthalmica,  praeputialis,  scro- 
talis,  palmaris  etc.  Quod  ad  extremitates,  frequentissime 
faciem  extensoriam,  saepe  solam,  adgreditur;  uno  tantum 
in  casu  oontrariam  rationem  in  extremitatibus  observavi. 

Ad  emetiendum  decursum,  quem  descripsi,  vario  tem- 
poris  spatio  opus  est;  nunquam  certo  dirimere  licet,  quan- 
tum  temporis  morbus  sit  desideraturiis.  Diuturnitas  ejus 
efficitur  recidivis,  id  est  navis  efflorescentiis  iterum  ite- 
rumque  se  excipientibus.  Quot  recidivae  sint  futurae, 
certo  constitui  nequit.  luterdum  una  tantum  eruptio 
locum  habet,  quae  cursu  suo  absoluto  evanescit.  Quo 
propius  psoriasis  ad  finem  vergit,  eo  major  squamularum 
mutatio  locum  habet.  Prima  involutionis  nota  in  eo  cer- 
nitur,  quod  superficies  rubrae  squamulis  subditae  appa- 
rent,  et  quo  propius  cutis  color  ad  normalem  accedit, 
eo  minor  squalnularum  numerus  evadit;  simul  peripherica 
expansio  finitur.  Duplici  igitur  modo  psoriasis  involvitur: 
partim  a  centro  versus  peripheriam,  partim  orbes  for- 
mando.  Quaeque  psoriasis  procedente  tempore  sua 
sponte,  i.  e.  sine  ullo  artis  auxilio,  involvitur.  Maculas 
relinquit  pigmentatas,  quae  et  ipsae  longius  post  tempus 
evanescunt.  Eundera  absolvit  cursum,  dum  novae  efflo- 
rescentiae  in  peripheria  aut  aliis  in  locis  emergunt.  In- 

volutio  aut  totalis  est,  ergo  sanatio,  aut  partialis,  qnarum 
haec  tnodo  transitoriam  valetudinem  admittit.  Spontanea 
involutione  explicatur,  quo  fierl  possit  niodo,  ut  homoeo- 
pathici  morbum  istum  pertinacissimum  intra  biennium 
debellent.  Psoriasis  sponte  invoiuta  per  mensem  aut 
biniestre,  imo  per  annura  aut  biennium  deficit;  rarissirae 
in  perpetuum  deleta  est,  sed  post  seraestre  ut  plurimum 
revertitur,  quo  facto  raulto  celerius  evolvitur,  saepe  intra 
sex  hebdomades  valde  ingravescit  et  ad  involutionem 
mnlto  longiore  tempore  indiget.  Psoriasis  guttata  tantura 
pruritnm  efficit,  quo  aeger  ad  scabendum  impellitur;  un- 
gues  superficiem  rubefactam  tum  attingunt  cutemque  scin- 
dunt,  ita  ut  sanguinis  efi^usio  locum  habeat.  Peripheria 
niagis  vellicatur,  quam  centrum.  Quum  igitur  psoriasis 
tantum  ineunte  evolutione  pruritum  commoveat,  incipiens 
modo  excoriationes  offert,  evoluta  autem  et  diutius  pro- 
tracta  iis  destituitnr.  Multos  per  annos  psoriasis  reci- 
diva  fieri  eoque  modo  per  annos  20,  30,  50  protrahi 
potest:  rarius  tamen  ultra  vicesimnm  annum  persistere 
dicitur.  Homines  psoriasi  obnoxii  ceteroquin  bona  vale- 
tudine  fruuntur. 

Omnes  fere  homines,  quibus  psoriasis  supervenit,  juve- 
nes  atque  sani  sunt.  Fuerunt,  qui  capillitii  colorem  fuscio- 
rem  aut  pallidiorem  ad  frequentiorem  hujus  morbi  introitum 
conferre  oredideriut,  extra  dubitationem  vero  positum  est, 
comarum  colorem  cum  exanthemate  nihil  commercii  alere. 
Observationes  docent,  psoriasin  apud  homines  male  nutri- 
tos,  leviori  ejus  gradu  laborautes,  ad  multo  majorem  gra- 

dura  evehi,  si  inelior  victus  iis  detur,  ergo  vires  instan- 
rentur;  in  nosocomiis  praecipue  hoc  observari  solet. 
Quamdiu  homo  secunda  valetudine  utitur,  psoriasis  a 
forma  sua  non  recedit,  sin  ei  obnoxius  alio  morbo  aegro- 
tat,  primum  psoriasis  evanesoit,  et  quanquam  aeger  alio- 
quin  ea  se  liberari  cupit,  tamen  his  in  casibus  reditum 
ejus  impense  desiderat,  quippe  qui  valetudinem  imminen- 
lem  annuntiet.  Simulatque  homo  psoriasi  affectus  aegro- 
tat,  loca  cutis  rubentia  pallent,  squamulae  exiliores  fiunt, 
omnia  psoriasis  symptoraata,  haud  raro  intra  brevissimum 
tempus,  decrescunt.  Ineunte  autem  convalescentiae  sta- 
dio,  psoriasis  ante  omnia  revertitur  et  mox  ad  florem 
pristinum  restituitur.  Egregie  discessio  ejus  repentina  et 
reversio  in  typho  et  potatorum  delirio  animadvertuntur. 

Infantes  morbo  nostro  non  tentantur;  quae  enira  pso- 
riasis  neonatorum  a  nonnullis  vocatur,  nihil  est,  nisi  her- 
pes  tonsurans,  qui  quidem  apud  infantes  et  neonatos  cum 
psoriasi  interdum  confuuditur.  Adnotandura  vero  est,  her- 
petem  tonsurantem  jara  intra  aliquot  hebdoraades  sponte 
sanescere.  Infans  natu  minimus,  quem  Hebra  psoriasi 
laborantem  vidit,  vitae  annum  septimum  exegerat.  Equi- 
dem  puellam  observavi  sanam  etvalidara,  quinque  annos 
natam,  cujus  facies  extensoria  artuura  superiorura  atque 
inferiorum  psoriasi  tenebatur.  Creberrime  inter  vitae 
annum  decimum  quintuni  et  tricesimura  morbus  occurrit; 
post  quinquagesimum  aetatis  annura  rarissime  evolvitur. 
Quod  ad  anni  tempora  pertinet,  nullo  non  tempore,  tam 
hieme  quam  aestate,  psoriasis  aeque  est  crebra;  quae  si 

in  nosocomiis  nonnullis  hiberno  tempore  frequentius  ob- 
servata  est,  causa  haud  dubie  in  eo  fuit,  quod  multi  ho- 
mines  iniquis  conditionibus  per  hiemem  illatis  cogebantur, 
ut  tutum  asylum  peterent.  In  praxi  enim  privata,  id 
quod  unanimi  medicorum  consensu  affirmatur,  anni  tera- 
pestas  aegrotantium  numerum  haud  mutat.  Haud  paucae 
tamen  observationes  docent,  morbum  autumnali  tempore 
evanescere,  redeunte  autem  vere  reverti;  ex  quibus  con- 
cludere  possis,  hiberno  tempore  generatim  aegrotantium 
numerum  esse  minorem. 

Multi  homines,  evanescente  psoriasi,  in  colicas  affectio- 
nes  incidunt,  quam  necessitudinem  reciprocam  inter  utrum- 
que  morbum  haud  pauci  medici  observarunt.  Psoriasis 
per  omnes  orbis  terrarum  partes  aequabiliter  distributa 
est,  haud  secus  unam  ac  alteram  adgreditur,  nulli  parcit. 
Non  adeo  multi  sunt  morbi,  cum  psoriasi  id  commune 
habentes,  quod  ubique  terrarum  domicilium  suum  ponere 
quennt.  Lepra  certo  psoriasis  substratum ,  imo  plerisque 
in  casibus  nihil  nisi  psoriasis  est.  Quod  ad  sexum  atti- 
net,  neuter  ad  psoriasin  magis  opportunus  est,  aequus 
enim  virorum  et  mulieruni  aegrotantium  numerus  inveni- 
tur.  Crediderunt  aliquando,  dyscrasiam,  quam  psoriasis 
proferat,  acidum  uricum  in  lotio  et  sanguine  diminuere, 
nihil  tamen  exstat,  quod  hac  de  re  omnino  certos  red- 
dere  nos  possit. 

Haud  facile  cum  alio  morbo  cutaneo  psoriasis  potest 
confundi,  incipiens  tantum  psoriasis  cum  Lichene  exsu- 
dativo  rubro  fortasse  similitudinis  aliquid  praebet;  at  lichen 

exsudativus  ruber  raro  observatur.  Exordia  hujus  morbi 
in  nodulis  miliaribus  rubris,  oirca  folliculorum  pilorum 
ductus  excretorios  emergentibus,  cernuntur,  quorum  super- 
ficies  mox  squamnla  obtegitur  indeque  de  incipiente  pso- 
riasi  cogitari  patitur.  Nodulus  autera  et  squamula  lichenis 
exsudativi  rubri  non  amplificantur,  psoriasis  continuo  per 
majorem  ambitura  diffunditur.  Efflorescentiarum  lichenis 
numerus  adaugetur,  tandem  plures  noduli  in  peripheria 
confluunt.  In  psoriasi  squamulae  etiam  singulae,  in  peri- 
pheriam  dimanantes,  altera  alteri  admoventur  eoque  modo 
novum  fortasse  momentum  exhibetur,  quo  uterque  status 
confundatur.  Lichen  vero  exsudativus  ruber,  si  per  lon- 
gius  tempus  protrahitur,  totam  cutis  superficiem  continuo 
exanthemate  obtegit,  id  quod  nunquam  de  psoriasi  valet. 
Deinde  psoriasis  majorem,  lichen  niinorem  squamularum 
copiam  offert.  Psoriasis  corpora  bene  nutrita,  lichen 
macrescentia  aut  jam  confecta  adgreditur.  Psoriasis  per 
intervalla  sanatur,  lichene  aegrotantes  omnes  serius  ocius 
vel  ipso  intereunt  morbo,  vel  crasi,  quae  ei  subest. 

Causae  hujus  morbi,  perinde  ac  mnltorum  aliorum, 
quotquot  cogitari  possunt,  a  scriptoribus  traduntur,  imo 
nonnulli  eo  usque  processerunt,  ut  perfrigeria  animique 
pathemata  inter  causas  retulerint.  Longum  est,  omnes 
enumerare  causas,  quas  scriptores  memoriae  prodiderunt. 
Dicere  potius  liceat,  veram  morbi  causam  plane  esse  in- 
cognitam  omnesque  frustra  hucusque  id  molitos  esse,  ut 
probabilem  causam  investigarent.  Altera  parte  multis  in 
casibus   syphilis   pro  momento  efficiente  potest  haberi, 

quamobrem  de  psoriasi  sypliilitica  nonnulla  apponere  pla- 
cet.  Vel  priraitus  evolvi,  vel  ex  maculos^  exanthemate 
emergere  potest;  non  raro  cum  raaculoso  aut  tuberculoso 
aut  cum  utroque  exanthemate  simnl  exstat  saepeque  dif- 
ficilius  quam  syphiloideum  dignoscitur.  Essentiale  hac  in 
forma  syphilitica  illud  est,  quod  manuum  volae  pedum- 
que  plantae  non  incolumes  manent.  Fieri  autem  potest, 
ut  dictae  partes  serius  demum  afficiantur,  qua  re  diagno- 
seos  difficultates  augentur;  attamen  his  in  casibus  color 
fuscior,  miiior  squaraularum  numerus  et  afi^ectiones  con- 
comitantes  lucis  aliquid  nobis  suppeditant.  Sin  autem, 
id  quod  haud  raro  evenit,  exanthema  squamosum  sola 
manus  vola  pedisque  planta  restringitur,  de  syphili'- 
tica  psoriasi  agi,  certo  affirmare  licet.  Prima  exordia 
hoc  in  casu  sistunt  maculae  nuraerosae  lividae,  fusco- 
rubrae,  non  elevatae,  lentis  raagnitiidinem  aequantes,  qua- 
rum  in  media  parte  squamula  mox  conformatur.  Macula 
et  squama  increscentibus,  squamulae  centrum  excidit,  quo 
facto  orbis  rubicundus  externus,  tura  minor  orbis  epider- 
midis  et  in  centro  locus  saturate  rubicundus,  ubi  detrusa 
est  sqnamula,  animadvertitur.  Huic  formae  nomen  „Sy- 
philolepsis  palmaris  simplex"  indiderunt.  Pedetentim  lo- 
cus,  ubi  a  centro  inde  squamulae  detmduntur,  plane  cal- 
losus  evadit,  quanquam  pressio  singularis  in  eum  non  ex- 
hibetur,  quae  pro  callescentiae  causa  possit  haberi.  Idem 
locus  colore  coeruleo- rubescente  simul  irabuitur.  Epi- 
dermis  procedente  decursu  magis  magisque  desquamatur, 
manus  vola  fissuras  agit,  corii  rhagades  exoriuntur.  Haecce 

forma  „Syphilolepsis  palmaris  cornea"  appellatur.  Morbo 
demum  longius  provecto,  dilapsa  materie  infiltrata,  siibito 
ulcuscula  exoriri  possunt,  quo  facto  illa  forma  existit, 
quae  „Sypliilolepsi6  exulcerans  palmaris"  dicitur.  Psoria- 
sis  syphilitica  celerrime  ac  certissime  remediorum  mer- 
curialium,  pastae  forma  externe  illitorum,  usui  cedit;  alia 
medicamenta,  ut  solutio  mineralis  Fowleri,  parum  auxilii 
pollicentur. 

Psoriasin  esse  morbum  mere  localem  et  sanguinem 
nuUas  omnino  partes  agere,  vix  ratiocinari  licet,  diimmodo 
meditemur,  eandem  super  totum  corpus  diffusam  occur- 
rere.  Utrura  dyscrasia  statuenda  sit,  qua  sanguinis  par- 
tes  producendae  epidermidi  inservientes  vitiosae  reddan- 
tur,  in  suspenso  relinquendiim  est,  donec  partium  sangui- 
nem  constituentium  melior  notitia  nobis  obtigerit.  Pla- 
sticum  sanguinis  exsudatum,  uti  videtur,  ad  enormem  sub- 
stantiae  corneae  formationem  adhibetur.  Sola  chemia  plus 
lucis  huic  rei  affundere  potest,  theoria  sufficiens,  qua  ex- 
plicetur  psoriasis,  adhuc  desideratur. 

Psoriasis  curatio  id  molitur,  ut  partim  squamulae  au- 
ferantur,  partim  exsudatum  in  cuti  depositum  ad  resor- 
ptionem  adigatur,  partim  denique  cutis  ad  normalem  fun- 
ctionem  restituatur. 

Ad  quem  finem  consequendum  nonnuUi  psoriasi  ae- 
grotantes,  inprimis  feminae,  quae,  cosmeticarum  rationum 
bene  memores,  majoribus  molestiis  sese  submittere  solent, 
quam  viri,  per  annos  numerosa  et  diversissima  subierunt 
experimenta,  ut  infestum  hocce  malum  profligarent.  Quod 

ad  diaetam,  quam  in  causis  esse  putabant,  eo  iisque  pro- 
cesserunt,  ut  per  menses,  imo  per  annos  nec  carnibus, 
nec,  si  opus  videretur,  oleribus  vescerentur;  quanquam 
autem  summa  cum  diligentia  huic  regimini  indulserunt, 
uihil  plane  profecerunt.  Proinde  psoriasis  therapia  mere 
empirica  est  et  experimentalis;  quemadmodum  in  permul- 
tis  aliis  morbis,  ita  in  psoriasi  etiam  accidit,  ut  neque 
aetiologia,  neque  tabnJae  statisticae  certum  remedium  ad- 
hiberi  jubeant,  sed  via  tantum  empirica,  saepe  admodum 
longa,  nobis  ingredienda  sit.  Quanquam  permulta  reme- 
dia  in  promtu  habeamus,  quanquam  magnus  eorum  nu- 
merus  in  omnibus  propemodum  terris  ad  sanandam  pso- 
riasin  panaceae  dignitate  ornetur,  tamen  magnis  premiraur 
angustiis.  Sermo  hic  fieri  nequif  de  periodica  sanatione, 
sed  de  ea  psoriasis  abolitione,  ut  reditus  ejus  prohibea- 
tur.  Quamdiu  psoriasis  cum  aliis  morbis  cutaneis  cora- 
miscebatur,  inprimis  stibii  praeparata,  decocta  specierum 
lignorum,  cortex  mezerei,  alia  ex  acrium  classe  remedia 
ad  morbum  nostrum  debellaudum  in  usum  vocari  con- 
sueverunt,  omuia  vero  haec  effectu  salutari  plane  desti- 
tuuntur.  Postea  anthracokali  a  Polga  ut  certum  pso- 
riasis  remedium  commendabatur,  verumtamen  multis  in 
casibus  aSigmund,  Gibert,  Hebra,  aliis  absque  ullo 
effectu  adhibebatur.  Quibus  in  casibus  valetudinem  in- 
stauravit,  plerumque  tantura  temporis  interponebatur,  ut 
psoriasis  .sua  sponte  posset  involvi,  itaque  anthracokali 
effectus  ambiguus  esset.  Galli  deinde  tria  remedia  certa 
ad  auferendam  psoriasin  sibi  innotuisse  opinabantur,  quo- 

riim  primum  iu  diiiturniore  usu  medicamentorum  purgan- 
tium,  aqiiarum  nempe  mineraliiim,  magnesiae  sulphuricae, 
similium  cernitnr.  Tam  irrationali  curatione  haud  dubie 
omnia  involventur,  ipse  nasus  labefacta  nutritione  acumi- 
nabitur,  quare  psoriasin  quoque  involvi  mirandum  non 
est.  Sin  aeger  tali  curatione  oflfensus  melius  nutritur 
bonaque  ejus  species  revertitur,  psoriasis  etiam  redibit  et 
augescente  totius  organismi  nutritione  luxuriabitur.  Quis 
ergo  curationem  inutilem,  aegroto  tani  inimicam,  auspi- 
cetur?  Altera  medendi  ratio,  a  Gallis  proposita,  in  tin- 
cturae  cantharidum  usu  cernitur,  cujus  gutt.  10  —  30  per 
diem  cum  infuso  aromatico  exhibentur.  Hebra,  qui 
multis  aegrotis  hoc  remedium  dedit,  nunquam  salutarem 
effecfum  expertus  est.  Usu  ejus  per  2  —  3  menses  con- 
tinuato,  gravior  affectio,  quam  quae  sananda  erat,  exstitit, 
albnrainuria  nempe;  haud  raro  haematuria  accessit.  Ce- 
teroquin  usus  diuturnus  largaque  medicamenti,  quod  ad- 
hibebatur,  copia  penis  erectiones,  quod  vulgo  fieri  tradi- 
tur,  non  excitabant.  —  Tertium  remedium,  ab  Hunt 
primo  commendatum,  arsenici  praeparata  celebrabantur. 
Quod  ad  iuterna  psoriasis  remedia  attinet,  arsenici  prae- 
parata  iis  adnumeranda  sunt,  quae  plurimuuf  auxilii  prae- 
stant,  etsi  effectus  evidentissimos  non  proferant.  Nihilo- 
secius  de  salutari  eorum  in  psoriasin  efficacitate  medici 
non  mediocriter  dissident.  Inter  usitatissima  praeparata 
solutio  Fowleri  pertinet,  cujus  guttae  90  granum  unum 
acidi  arsenicosi  continent.  Fowler  primus  hanc  tinctn- 
ram  contra  varios  cutis  morbos  aliasque  affectiones,  nec 

iion  contra  psoriasin  adiiibuit.  Arsenicnm  re  vera  in  te- 
las  corneas  efficacitatem  exserit,  equi  enim  aliaque  pecora, 
quorura  pabulis  arsenicum  admiscetur,  pilos  obtinent  pul- 
chros,  nitidos,  qui  plerumque  apta  tantum  nutritione  iis 
cowparantur.  Non  solum  vero  in  pilos  arsenicum  exse- 
rit  vim,  verum  etiam  in  ungnes,  qnippe  qui  usu  ejus  nova 
capiant  incrementa.  Quodsi  arsenicum  in  usu  vocatur, 
parvis  dosibus  ordiendum  est,  ut  effectus,  qui  nunc  ma- 
turius  nunc  tardius  accedit,  paulatim  evehatur.  Rom- 
berg,  qni  arsenicum  impense  laudat  egregiasque  ejus 
virtutes  miiltis  in  casibus  observavit,  grani  parte  '/30 
cipi  dosinqiie  sensim  adaiigeri  suadet.  Qiium  sola  fere 
solntione  Fowleri  utatur,  quae  in  ejus  polic.linico  etiam 
adhibetur,  unam  ejus  partem  tribus  aqiiae  destill.  parti- 
bus  diluit  et  ter  per  diem  gutt.  12 —  16  sumi  jubet. 
Tali  modo  aegrotoruiu  temeritati,  quos  non  semper  ob- 
servare  licet,  occurritur  minusqiie  damniferi  effectus,  si 
aegrotantes  dosin  praescriptaro  guttulis  aliquot  excedunt, 
inducuntur.  Hebra  initio  giitt.  6  solutionis  Fowleri  per 
diem  exhibet  dosinque  ad  gutt.  40  adauget,  duramodo  ae- 
grum  seiiiper  observandi  copia  ei  detur.  Quae  dosis,  si 
aeger  medicamentum  sustinet,  nihil  periculi  inferre  dicitur; 
sin  minus  sustinet,  subito  veneficii  symptomata  irruunt. 
Opus  igitur  est,  iit  aegrotorum  animus  ad  hancce  rem 
attendatur  et  symptomata,  quae  frequentissima  esse  solent,  ' 
inuuantur.  Haec  qiiidem  sunt:  ventris  dolor,  diarrhoea, 
color  pallidus,  affectiones  cholerae  similes.  Quibus  in 
casibus  quam  promtissime  aliquot  opii  doses,  ad  gra- 

num  nsqiie,  praebeantur,  quod  optimum  est  antidotum: 
praeterea  arsenict  usus  aliquamdiu  suspendatiir.  Non- 
nunquam  arsenici  usum  dolor  et  rigiditas  articulorum  se- 
quuutur.     Dosi   pauiatim  adaucta,  id  dispiciendum  est, 
quanam  ratione  arsenicum  aegrotantis  habitum  afficiat.  Ma- 
culae  antea  rubrae  si  fuscum  induunt  colorem,  squamae 
si  deminuuntur,  in  dosi  eo  usque  adaucta  acquiescere, 
sin  minus,  augere  eam  oportet.    Dosis  deinde,  qua  sa- 
lutarem  praestitit  effectum,  aliquot  per  bebdomades  con- 
tinuanda,  postea  vero  eodem  modo,  quo  angebatur,  de- 
minuenda  est.    Psoriasi  feliciter  sublata,  medicamentum, 
sive  solutio  Fowleri  sive  aliud  arsenici  praeparatum,  per 
4-6  bebdomades,  aut,  quod  Angli  praecipiunt,  per  tan- 
tum  temporis  spatium  adhibeatur,  quanto  ad  morbum  tol- 
lendum  opus  erat.     Multi  medici  diaetam  simul  circum- 
cidunt,  semel  tantum  per  diem  carnis  usum  concedenfes, 
omnia  calefacientia,  ut  infusum  theae,  coffeae  etc.  vetan- 
tes.    Hoc  probandum  non  videtur,  partim  enim  medica- 
menti  effectum  non  mutat,  imo  sub  ejus  usu  victus  lau- 
tus  bene  sustinetur;  sunt  adeo,  qui  diaetam  nutrientem 
cum  eo  conjungendam  censeant,  quo  melius  feratur,  par- 
tim  arsenici  praeparatum  quodque  jejiino  digestiones  ap- 
paratu  praeberi  non  convenit,  quoniam  raale  sustinetur. 
Pearson  aliUd  praeparatum,  liquorem  arsenicalem  Pear- 
sonii,  commendavit.  Natri  arsenicosi  granum  1  in  aquae 
destillatae  drachma  1  solvitur;  praestat  tamen,  natri  ar- 
senicosi  gran.  4  in  aquae  destill.  unciis  4  solvere  hujusque 
solutionis  gutt.  15  initio  ter  per  diem  exhibere,  dosi  pau- 

latim  ad  90  gutt.  adaucta.  Omnia  natri  praeparata  prom- 
tius  solvuntur  meliusque  feruntur,  quam  kali  praeparata, 
quare  hoc  remediiim  per  annos  sine  detrimento  praeberi 
potest,  id  quod  Hiuit  expertus  est.  Hoc  autem  praepa- 
ratum  et  tardiores  praestat  effectus,  et  recidivam  psoriasin 
arcere  nequit.  Tertium  arsenici  praeparatum  memoratu 
dignum  pilulae  asiaticae  exiiibent.  Formula  haec  est: 
drachma  1  kali  arsenicosi,  drachmae  9  aquae,  gummi  arab. 
q.  s.  in  pilulas  900  rediguntur.  Multi  1800  pilulas  sum- 
serunt,  antequam  psoriasis  cessit;  non  interesset  autem, 
quot  sumantur  pilulae,  dummodo  sanationis  spes  affulge- 
ret.  Initio  una  datur  pilula  singulisque  hebdomadibus 
una  additur,  donec  tres  per  diem  hauriantur;  quae  dosis 
longum  per  tempus  exhibetur.  Nonnullis  in  casibus  pso- 
riasis  hoc  praeparato  curata  tantam  obtulit  pertinaciam, 
ut  pilularum  numerus  ad  8  per  diem  augeretur.  Potato- 
res  optime  hocce  praeparatum  sustinere  dicuntur.  Usu 
ejus  diutius  continuato,  haud  raro  aeger  macrescit  et  per 
intervalla  ventris  dolores  spasticos  cum  diarrhoea  con- 
queritur,  id  quod  praecipue  assumtis  cibis  farinaceis  fieri 
solet.  In  Germania  pilulae  illae  fere  nunquam,  in  Anglia 
et  Oriente  autem  crebro  adhibentur.  Aliud  praeterea  ex- 
stat  arsenici  praeparatum,  ex  Hibernia  inde  commendatura, 
liquor  Donovani,  seu  liquor  hydrojodatis  arsenici  et  hy- 
drargyri,  quo  nullum  aliud  arsenici  praeparatum,  utHebra 
adnotat,  melius  fertur,  ita  ut  doses  uberiores  absque  ef- 
fectu  inimico  praeberi  posse  dicantur.  Vis  ejus  autem 
reliquorum  praeparatorum  virtutibus  haud  multum  prae- 

etat.  Si  quatuor  eniiraerata  arsenici  praeparata  seciinHura 
jiicunditatem  disponere  velis,  ultirao  loco  positum  jucun- 
dissimum  erit,  cui  deinceps  succedunt:  solutio  Pearsonii, 
tum  pilulae  asiaticae,  denique  solutio  mineraiis  Fovvleri. 
Omnia  vero  arsenici  praeparata  id  liabent  incommodi, 
quod,  si  psoriasis  iis  cessit  et  desquamatio  finita  est,  ma- 
culae  pigmentariae  in  perpetuum  remanent.  Talis  aeger 
si  denuo  tentatur  psoriasi,  nihil  nisi  maculas  piginentarias 
lucratus  est,  Aliae  curandi  methodi,  nulWh  relictis  macu- 
lis  pigraentariis,  psoriasin  profligare  possunt.  Proinde 
arsenicum  non  praebendum  erit  foeminis,  earum  partium 
psoriasi  iaborantibus,  quas  nudas  gestare  solent;  arsenici 
usus  dupiex  maium  iis  infqret,  quod,  si  sponte  sua  mor- 
bus  involvitur,  metuendum  non  est.  Aegrotam  novi,  ante 
aliquod  tempus,  assumtis  400  piliilis  asiaticis,  psoriasi  li- 
beratam,  cujus  corpus  omnibiis  in  locus  psoriasi  prius 
tentatis  maculas  pigmentarias  quam  maxime  exquisitas 
ostendit.  Qui  arsenicum  esse  putant  ensem  ancipitem, 
qui  usum  ejus  incertum  plane  omittunt,  ne  efltectus  peri- 
culosi  sequantur  metuentes,  debito  longius  procedunt. 
Parvis  dosibus  caute  adhibitis,  per  intervaila  sepositis, 
imo  mutatis  praeparatis,  nihil  mali  est  timendum. 

Multi  medici  iuternum  hydrargyri  bichlorati  corrosivi 
usum  laudarunt,  quod,  nisi  de  syphiiitica  forma  agitur, 
diu  siue  ullo  eflfectu  solet  praeberi.  Nuperiori  tempore 
Consul  Austriacus  in  Brasilia  remedium  evulgavit,  quod 
specificam  vim  in  lepram  aliosque  morbos  cutaneos  ex- 
serere  putabatur;  Huram  innuo  Brasiliensem ,  corticem 

radicis  Hurae,  quae  ad  genus  „Cassia"  pertinet.  Prae- 

« 

paratio  eo  efficitur  niodo,  ut  corticis  libr.  V,  per  horam 
coquatur  ad  colaturam  unciarum  4,  quae  d"osis  tempore 
antemeridiano  duabus  vicibus  sumatur.  B^ere  constanter 
vomitus  insequitur  et  copiosae  alvi  excretiones.  Per  bi- 
duum  dein  haec  medicina  seponitur  quartoque  die  eadem 
dosis  exhibetur;  tali  ratione  usus,  quoad  opus  videtur, 
continuatur.  Ceteroquin  haec  ejusdem  remedii  praeparata 
exstant,  quae  in  usum  vocari  solent:  succus  recens  Herb. 
Brasil.,  resina  Anacou  dicta,  et  succus  recens  Hurae 
Brasil.  cnm  alcoholis  partibus  aequis,  aut  alcohoHs  par- 
tibus  decem  et  Anaoon  una  parte.  Hoc  medicamentum 
non  aliam  ac  eccoprotici,  imo  drastici,  vim  habet.  Usus 
ejus  continuatus  docuit,  non  plus  eo  praestari,  quam 
pulpa  Cassiae,  aloe,  colocynthide,  summatim  drasticis 
nostris;  effectus  igitur  in  alvi  laxatione  cernitur.  Speci- 
ficum  psoriasis  alioruroque  morborum  cutaneorum  reme- 
dium  Hura  Brasil.  nequaquam  exhibet.  Alii  tincturam 
colocynthidis  cum  tribus  tincturae  antimonialis  saponatae 
partibus  commeudarunt  et  hujus  mixturae  gutt.  20  —  40 
per  diem  dederunt.  Et  haec  medicina,  vi  laxativa  insignis, 
specitico  effectu  destituitur.  Plurimum  attentionis  usus 
picis  liquidae  internus,  ntpote  efficax  et  plane  insons, 
meretur.  Romberg  (Kliuische  Ergebnifse)  quam  maxime 
boc  medicamen  commendat.  Quid  externa  picis  liquidae 
applicatio  praestet,  infra  explanabo.  Alia  remedia  ad 
curandam  psoriasin  laudata,  effectu  autem  salutari  desti- 
tuta,  sunt:  sulphur  jodatum,  hydrargyrura  oxydatum  rubrum 

et  amidato-bichloratura,  raagnae  calomelanis  doses.  Vide- 
mus  ergo,  haud  pauca  medicamenta  iiiterna  ad  debellan- 
dam  psoriasin  esse  commendata;  idem  vero  eximius  nu- 
merus  nobis  persuadet,  omnium  usum  esse  ambiguum. 
Gradum  igitur  facianius  ad  externa  remedia,  quae  magis 
fortasse  desideriis  nostris  salisfaciunt. 

Hebra,  quum  morbis  cutaneis  affectos  in  nosocomio 
susceperit  curandos,  omnes  psoriasi  laborantes  linteis 
humidis  involutos  se  invenisse  tradit,  in  quibus  per  men- 
ses  2  —  3  detenti  et  tali  modo  psoriasis  curata  fuerit. 
Psoriasin  ergo  linteorum  humidorum  circumvolutionibus 
constanter  adhibitis  posse  sanari  videmus.  Plura  balnea, 
inprimis  Leuk  (Loeche)  in  Vallesia,  balneum  sulphuratum, 
remedia  psoriasis  specifica  praedicantur.  Veruntamen 
Leuk  laude  illa  rainime  excellit,  non  aliter  enim  ac  alia 
balnea  calida  agit  et  effectus  ejus  salutaris  in  eo  est, 
quod  aegroti  horas  8  per  diem  in  aqua  versantur,  imo 
negotia  sua  in  ea  administrant.  Qui  his  praeceptis  ob- 
temperat,  prosperum  experitur  eventum,  neque  pauca 
testantur  exempla,  hanc  curandi  raethodum  jam  post  sex 
hebdoraades  sahiberrimum  praestitisse  effeotum.  Appli- 
catio  igitur  aquae  calidae,  aut  epithematum  humido-cali- 
dorum,  sive  cum  sulphure  sive  cum  fontium  salinorum 
aqua,  vim  exhibet  egregiam  et  haud  dubie  calor,  humidus 
nempe,  principiura  agens  continet.  Aqua  frigida  psoriasi 
non  medetur.  Nimirum  psoriasis,  ut  Hebra  adnotat,  uni- 
ciis  esse  videtur  morbus,  qui  Priessnitzium,  cujus  agendi 
rationes  omnes  Hebra  expertus  est,  eluserit.  Oppolzer 


contra  refert,  Priessnitzium  pertinacissimam  psoriasin  liac 
agendi  methodo  sanasse.  Hora  matutina  3  aeger  e  somno 
excitatur,  mantele  humida  circa  coUum,  altera  circa  pedes 
volvitur,  quo  facto  corpus  linteo  hurpido,  superaddito 
panno  laneo,  involvitur  totumque  superne  et  inferne  pan- 
nis  colligatur;  aeger  in  stragulo  decumbat  stramineo. 
Sndor  copiosus  tum  emergit,  qui  per  horam  dimidiam  vel 
integram  sustentatur,  quo  facto  aeger  in  aquam  frigidam 
desilit,  linteis  siccatus  vestibusque  indutus  ambulat.  Tota 
haec  agendi  ratio  horas  septem  complectitur;  haud  pauci 
tamen  eam  perhorrescunt.  Balneis  calidis,  aut  solo  kali, 
inprimis  sapone  molli,  quo  nullo  in  morbo  cutaneo  ca- 
rere  possumus,  certissime  finem  exoptatum  assequimur. 
Sapo  molHs  ad  instituendam  inunctionis  curam  aptissimus 
est  Stuttgardiensis,  ex  duabus  partibus  adipis,  una  parte 
lixivii  kalini  consistens.  Interest  nimirum  (id  quod  sapo- 
nis  Stuttgardiensis  attributum  est),  ut  lixivium  kalinum 
hunc  in  finera  adhibitum  pondus  speoificum  debitum  ha- 
beat:  1,333.  Si  medicus  in  necessitatem  incurrit,  talem 
saponem  in  pharmacopoliis  parandum  praescribendi,  hac 
formula  utatur: 

Rp.  Lixivii  kali  caustici  pond.  specif.  1,333  partem  1, 

Cetacei  (aut  hujus  loco  axung.  porci)  partes 

duas,  Oleum  oliv.  vel  Aselli. 
Saponis  mollis  usus  tamen  id  praebet  incommodl,  quod 
odorem  parat  ingratissimum ,  foetidum,  quem,  si  in  facie, 
vel  apud  foeminas  generatim  adhibetur,  quoad  licet,  vitari 
oportet.  Saponis  mollis  applicatio  autem,  tam  in  psoriasi 

quatn  in  aliis  raorbis  cii(aneis,  modo  salutaris  esse  potest, 
si  diutiirniorem  cum  cuti  contactum  sapo  alit,  nam  lioc 
tantum  pacto  in  epidermidis  strata  inferiora,  fortasse  in 
ipsum  corium,  efficacitatem  exserere  valet.  Cutis  enim 
totam  per  crassitiem  tali  modo  impraegnatur.  Inunctione 
peracta,  imponatur  aliquid  necesse  est,  quod  saponis  im- 
bibitionera  sustentat,  cui  scopo  optime  lana,  pannus  fla- 
nellaneus,  tegmen  laneum  respondent.  Quae  si  fiunt,  in- 
frictiones  usu  non  destituuntur.  Sin  effectura  tantum 
superficialera  molimur,  qualem  lotiones  proferunt,  sapo 
paulo  post  infrictionem  abstergendus  loousque  unctus 
aqua  frigida  abluendus  est,  ut  stimulus  sapone  inductus 
deleatur.  In  psoriasi  tamen,  nec  non.herpete  tonsurante, 
porrigine,  ichtbyosi,  eczemate  intense  infiltrato,  priore 
methodo  opus  est,  quoniam  epidermis  solida  effici  debet, 
id  quod  aliis  in  casibus  necessarium  non  est.  Ut  totum 
corpus  perfricetur,  unciis  3  saponis  mollis  opus  est. 
Post  iufrictionem  aeger,  brachiis  trunco  corporis  admotis, 
tapeto  laneo  involvitur,  quo  facto  levis  transpiratio  existit, 
utilis  Inagis  quam  noxia.  Qui  magno  vexabantur  pruritu, 
post  infrictionem  et  involutionem  eo  liberantur.  Quovis 
mane  et  vespere  unciae  2  inungantur;  id  vero  dispicia- 
tur,  ne  omnes  partes  aequabiliter  perfricentur,  sed  inteu- 
sius  latus  extensorium  quam  flexorium;  artuum  flexuris- 
fere  penitus  parcatur,  neque  minus  peni  et  scroto,  quae 
partes  linteo  humido  involvantur,  ne  repetitis  infrictioni- 
bus  vehementer  doleant.  Inunctiones  usque  ad  finem  ex- 
optatum,   aut  si  hunc  impetrare  non  licuit,  eo  usque 

continiianUir,  donec  excoriationes  usum  earum  suspendi 
jubent.  Quae  priusquam  oriuntur,  ut  plurimura,  infrictio- 
nibus  Diane  ac  vespere  repetitis,  sex  dies  praeterlabun- 
tur.  Inter  undecimam  aut  duodecimam  infrictionem  saepe 
aegroti  sensationem  conqueruntur,  tanquam  cutis  nimis 
brevis  evaserit;  dorsum  excoriatum  tunc  apparet,  inprimis 
apud  jnniores;  corpora  crassam  epidermidem  habentia 
facilius  infrictiones  ferunt.  Epidermis  postea  per  squamas 
magas,  flavas,  fuscas  extrnditur;  veruntamen  psoriasis 
sapone  kalino  per  sex  dies  adhibito  nondum  sanata  est. 
In  aiiis  morbis  cutaneis,  ut  herpete  tonsurante,  pityriasi 
versicolori,  curatio  illa  sufficere  solet.  Post  sextum  diem 
aeger  nequaquam  balneo  utatur,  quod  enim  si  reliquit, 
post  horae  quadrantem  cutis  adeo  se  contrahit  atque  tendi- 
tur,  ut  aeger  corpus  torqueat  et  erectus  stare  nequeat;  mul- 
tis  eczema  supervenit.  Opus  igitur  est,  ut  aegrotus  diebus 
7,  8,  9  bene  conquiesoat;  decimo  die  balneuni  adhiberi 
potest.  Dein  per  hebdomadem  nihil  agitur  eaque  demum 
elapsa  modus  agendi  supra  descriptus  repetitur,  id  quod 
in  psoriasi  saepe  ter  aut  quater  fieri  debet.  Quum  Angli 
hac  methodo  ad  tollendam  scabiem  utantur,  anglica  ap- 
pellari  solet.  Fost  tertiam  aut  quartam  saponis  kalini 
applicationem  efflorescentiae  complanantur  et  evanescunt; 
haud  raro  tamen  psoriasis  nondum  sanata  est,  sed  altera 
curandi  methodns  requiritur,  quae  remediorura  niercuria- 
lium  aut  picis  liquidae  usu  continetur.  Pix  liquida  certis 
tantum  sub  conditionibus  utilitatem  praestat;  quae  enim 
si  ante  saponem  kalinum  .  adhibetur,  post  menses  demum 
efi"ectum  exserit;  antequam  appliceturj  epiderraoidalem 

massam  abstergere  oportet;  imo  hoc  facto,  post  aliquot 
deinum  hebdomades  sanatio  impetratur.  Pix  liquida  tum 
commodissime.  adhibetur,  cum  psoriasis  in  pilyriasin  abiit; 
subter  pice  epiderrais  solida  formatur,  cujus  proclivitas 
ad  largam  defurfurationem  interiit.  Quaternis  tantum  die- 
bus  nova  inunctio  potest  institui;  prius  enim  illinita  non 
removentur,  uisi  alcoholem  adhibeamus,  quod  minime  ido- 
neum  est.  Qnae  de  pice,  etiam  de  oleo  cadino  valent, 
quod  sicca  destillatione  a  Junipero  phoenicea  obtinetur; 
eadem  quoque  de  oleo  Rusci  seu  betulino,  quod  optimum 
esse  dicitur,  raro  autem  bonum  impetratur,  nam  in  phar- 
macopoliis  male  paratur;  quare  oleum  cadinum  plerum- 
que  in  usum  vocatur.  Hebra  apud  aegrotum  psoriasi 
affectum  quatuor  picis  genera  varia  administravit,  singuiis 
extremitatibus  aliud  genus  inungens;  effectus  omnium  idem 
fuit.  Pix  non  modo  topicum  reniedium  sistit  et  in  solam 
cuteni  agit,  celeriter  enim  absorbetur.  Toto  corpore 
peruncto,  urina  post  Sjioras  colorem  olivaceum,  postremo 
atrum  induit;  addito  acidi  sulphurici  pauxillo,  intense  picem 
redolel.  Rarius  peruncto  toto  corpore  stranguria,  horror, 
frigus  oriuntur,  quae  saepe  tam  impetuosa  sunt,  ut  metum 
excitent;  fit  etiam,  ut  cerebrales  affectiones  corapareant; 
nihil  vero  periculi  haec  symptomata  rainantur.  Non  ad- 
modum  celeriter  autem  psoriasis  sapone  molli  et  pice 
liquida  sanatur,  miniraum  enim  trimestri,  imo  fere  seraestri 
opus  est.  Faustior  curationis  mercurialis  eventus  est. 
Adhiberi  solent  protojoduretum  et  deuterojoduretum  hy- 
drargyri,  mercur.  praecipitat.  ruber  et  albus,  unguentum 
ciuereum ;  haud  dubie  unguentum  mercur.  album  Werlhofii 

inter  praestantissima  remedia  pertinet,  qnoA  nonnulli  pro- 
pter  salivationem  debito  nimis  timent.  Plurimi  medici 
mercurinm  in  psoriasi  egregios  effectus  praestitisse  affir- 
mant.  Ipse  aegrotum  vidi,  qui  per  dies  40  quovis  vespere 
drachmam  %  unguenti  cinerei  inunxit  et  paene  sanatus 
fuit;  alii  tres  aegroti,  quibus  vix  totidem  infrictiones,  vel 
paulo  plures  erant  adhibitae,  sanati  dimittebantur,  Jneun- 
tibus  ptyalismi  prodromis,  aliquamdiu  remedium  seponitur. 
Multi  medici  adeo  hujus  curationis  amantes  sunt,  ut,  nura 
mercurii  an  arsenici  praeparata  plus  noceant,  interrogent. 
Oppolzer  mercurio  iis  tantum  in  casibus  utebatur,  in 
quibus  psoriasis  locis  parvis  circumscribebatur;  Hebra 
majora  quoque  loca  inungi  jubet.  Protojodureti  drachma  1 
cum  axungiae  uncia  1  in  unguentum  redigitur  et,  si  pso- 
riasis  rainus  diffusa  est,  adhibetur  Deuterojodureti  modo 
grana  5  ad  axungiae  unciara  1  desumuntur  et  loca  tan- 
tum  aegrota  caute  unguntur. 

In  eligenda  curandi  methodo  aegrotantis  constitutio, 
aetas,  opificium  respiciantur  necesse  est.  Homines  mer- 
corium  perhorrescentes  si  promte  sanare  studemus,  sapo 
mollis  et  pix  liquida  administrentur,  vel  adhibito  sapone 
kaliuo,  hydrargyrum  praecipit.  album  in  usum  vocetur  et, 
si  licet,  balnea  calida  adhibeantur.  Externa  remedia  si 
vetantur,  ad  usum  internum  arsenici  praeparatum  aptissime 
datur.  Noli  autem  aegrotis  sanationera  ante  mensis  sexti 
finem  polliceri,  praetereaque  psoriasin  serius  ocius  redire 
posse,  eos  edoceas. 


VI TA. 


Natus  sum  Eduardus  Metz  Aquisgrani  die  18  m.  Martii 
a.  h.  s.  XXX,  patre  V.  Jacobo,  medicinae  doctore,  malre 
Catharina,  e  gente  Duebuesc,  quos  parentes  dilectissi- 
mos  ad  hunc  usque  diem  incolumes  roihi  gratulor.  Fidem 
confiteor  calholicam.  Primis  lilterarum  elemenlis  imbutus  per 
octo  annos  conlinuos  Gymnasium  Aquisgranense,  adhuc  Clar. 
Dr.  Schoen  direcfore  florens,  frequentavi.  Testiraonio  matu- 
ritatis  instrucfus  almam  petii  litterarum  sedem  Bonnensem, 
artis  medicae  studio  operam  daturus.  In  civium  academicorum 
numerum  ab  III.  P  l  u  e  c  k  e  r ,  t.  t-  rectore  magnifico,  receptus 
graliosae  facultatis  medicae  decano  spectatissimo  111.  Nasse 
nomen  dedi.  Semestribus  duobus  elapsis,  autumno  anni  h.  s 
LI  ad  almam  universitatem  Herbipolitanam  discessi.  Duobus 
semeslribus  peractis,  mense  Octobri  anni  MDCCCLII  almam 
Musarum  sedem^,  quae  Berolini  floret,  adii  el  rectore  III.  Stahl 
a  decano  maxime  spectabili  111.  Ehrenberg  in  album  facul- 
tatis  medicae  relatus  sum.  Semestribus  tribus  praeteritis,  vere 
a.  MDCCCLIV  almam  universitatem  Vindobonensem  petii.  Scho- 
las  per  quattuor  annos  hasce  frequeotavi:  de  logice  et  psy- 
chologia  III.  van  Calker;  de  physice  experimenfali  111. 
Pluecker;  de  botanice  111.  Treviranus;  de  zoologia 
111.  Troschel;  de  mineralogia  III.  Noeggerath;  de  chemia 
experimenlali  organica  et  anorganica  III.  Bischof;  de  ana- 
tonoia  generali  et  speciali  111.  Mayer,  Weber,  Koelliker 

etLeydig,  qui  mihi  in  arte  quoque  caclavera  secandi  duces 
fuerunt;  de  physiologia  generali  et  speciali  III.  Koelliker; 
de  encyclopaedia  et  methodologia  medica  111.  Narr;  de  ma- 
teria  medica  generali  et  speciali,  111.  a  Welz;  de  chirurgia 
generali  et  speciali  111.  Juengken  et  Troschel;  de  pa- 
thologia  et  therapia  generali  et  speciali  III.  Romberg;  de 
arte  obstetricia  et  operationibus  obstetriciis  in  phantomate 
Exp.  Crede;  de  fasciis  chirurgicis  applicandis  111.  Schnei- 
der;  de  instrumentis  chirurgicis  III.  Texlor  sen. ;  de  ope- 
rationibus  chirurgicis  III.  Boehra;  de  anatomia  pathologica 
III.  J.  Mueller;  de  auscultalione  et  percussione/ iietf  non 
morborum  cordis  et  pulmonum  diagnosi  Exp.  Traube;  de 
medicina  forensi  111.  Casper. 

Praelerea  clinica  et  propaedeutica  et  medica  et  chirurgico- 
ophthalmiatrica  frequentavi  Illuslrissimorum  virorumJuengken, 
Langenbeck,  Romberg,  Wolff,  Oppolzer,  Hebra, 
Sigmund,  Busch,  Ebert,  aliorum. 

Quibus  omnibus  viris  maxime  de  me  m^ritis  gratias  ago 
quam  possum  maximas. 

Jam  vero  lentaminibus  tam  philosophico  quam  medico,  nec 
minus  examine  rigoroso  coram  gratioso  medicorum  ordine 
superatis,  spero  fore,  ut,  dissertatione  thesibusque  palam  de- 
fensis,  sumroi  in  medicina  et  chirurgia  honores  in  me  rite 
conferantur. 

T  H  E  S  E  S. 


1.  Epithemata  glacialia,  protinus  post  sectionem 
caesaream  adhibita ,  ad  obtinendum  prosperum 
eventum  hucusque  plurimum  valuerunt. 

2.  Saccharum  modo,  quod  constans  et  uberrimum 
in  urina  deprehenditur ,  solum  de  diabete  con- 
cludi  patitur. 

3.  8yphiloideorum  pustulosorum  secretum,  aliis  cor- 
poribus  insitum,  ut  plurimum  ulcera  syphilitica 
primaria  efficit. 

4.  Roseola  per  quatuordecim  dies  protracta  certe 
syphilitica  est. 

5.  Systematis  sexualis  muliebris  perturbationes  sera- 
per  fere  eczemate,  inprimis  capitis,  stipantur. 

6.  Quaeque  scabiei  curatio  praepropera,  intra  pau- 
cas  horas,  repudianda  est. 

7.  Tartari  dentium  diligens  amotio  non  solum  haud 
noxia,  sed  ad  conservandum  dentem  absolute 
necessaria  est. 


